કેશોદમાં ટેકાના ભાવે ચણા વેચવા માટે રજિસ્ટ્રેશન કરવાની ગઈકાલે કાર્યવાહી હાથ ધરવાની હતી ત્યારે વહેલી સવારના ખેડૂતો પુરવઠા ગોડાઉન ખાતે પહોંચી ગયા હતા અને સવારથી જ લાંબી લાઈનો થઇ જવા પામી હતી ત્યારે ઓછા સ્ટાફને લઈને રજિસ્ટ્રેશન માટે પડાપડી થવા પામી હતી અને ખેડૂતોએ સૂત્રોચ્ચાર કરી હલ્લાબોલ કર્યો હતો તો બીજીબાજુ પોતાનો વારો જલદી આવે તે માટે ખેડૂતોમાં પણ અંદરોઅંદર ધક્કામુક્કી થવા પામી હતી અને ખેડૂતો બાખડતા જોવા મળી રહ્યા હતા, જોકે પાછળથી આ બાબતની મામલતદારને જાણ કરાતા મામલતદાર અને પોલીસ આવી પહોંચી હતી અને ખેડૂતોને સમજાવ્યા હતા બાદમાં ૧૨૫૦ જેટલા ટોકન આપવામાં આવ્યા હતા.